
ИЗВОД ИЗ ЗАПИСНИКА СА XXIX РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 27.12.2023. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXIX редовна сједница Скупштине општине Теслић одржана је у сриједу, дана 27.12.2023. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић, који је исту сазвао актом број: 01-013-110/23 од дана 18.12.2023. године.

На почетку сједнице било је присутно 22 одборника, што је омогућило легитимно и несметано доношење одлука на Скупштини. Одсутни су били одборници: Рамо Топовчић, Ален Сеферовић, Недељко Керић, Марко Тривуновић, Срђан Кљечанин, Ђорђе Гајић, и Маринко Ђукић. Одборници Рамо Топовчић и Недељко Керић су обавијестили предсједника СО да неће бити присутни, док остали одборници нису обавијестили Скупштинско руководство о разлозима свог одсуства. Поред њих, такође су били присутни: Начелник општине Теслић, Милан Миличевић, замјеник Начелника општине Теслић, Милован Станковић, начелници одјељења Општинске управе Теслић, као и представници медија. Прије него што се пређе на радни дио сједнице, предсједник СО је констатовао да је потребно усвојити два рјешења процедуралне природе:
Ад. 1. Приједлог Рјешења о утврђивању престанкa мандата одборнику Нови Шкребићу;
Пошто није било пријављених за расправу, предсједник СО је ставио на гласање Приједлог Рјешења о утврђивању престанкa мандата одборнику Нови Шкребићу, Рјешење је једногласно усвојено:

Гласање: ЈЕДНОГЛАСНО „ЗА“.
Ад. 2. Приједлог Рјешења о верификацији мандата одборнику Миодрагу Цвијићу у Скупштини општине Теслић у мандатном сазиву 2020 - 2024. године;

С обзиром на то да није било пријављених за расправу, предсједник СО је ставио на гласање Приједлог Рјешења о верификацији мандата одборнику Миодрагу Цвијићу у Скупштини општине Теслић у мандатном сазиву 2020 - 2024. године, Рјешење је једногласно усвојено: 
Гласање: ЈЕДНОГЛАСНО „ЗА“. 

Након усвојеног Приједлога Рјешења о верификацији мандата одборнику Миодрагу Цвијићу у Скупштини општине Теслић у мандатном сазиву 2020 - 2024. године, одборник Миодраг Цвијић је положио и потписао свечану заклетву, те потписао Изјаву о прихватању Етичког кодекса изабраних представника - одборника у Скупштини општине Теслић, који је Скупштина општине Теслић усвојила дана 28.7.2023. године, а објављен је у „Службеном гласнику општине Теслић“, број 7/23.
Прије утврђивања Приједлога дневног реда, предсједник СО је ставио на расправу Извод из записника са ХХVIII редовне сједнице, одржане 27.11.2023. године. Пошто није било примједби на Извод из записника са ХХVIII редовне сједнице, предсједник СО је исти дао на гласање, који је једногласно усвојен:

Гласање: ЈЕДНОГЛАСНО „ЗА“ (22 одборника).

Уз предложени дневни ред који је утврђен сазивником, начелник општине је предложио сљедећу допуну дневног реда:

На основу члана 70. Пословника о раду Скупштине  општине Теслић („Службени гласник општине Теслић“, број: 4/17), Начелник општине Теслић предлаже допуну дневног реда са сљедећим тачкама: 
1. Приједлог Одлуке о начину и условима прибављања у својину градског грађевинског земљишта у Улици Светог Саве;
2. Приједлог Одлуке о начину и условима продаје градског грађевинског земљишта непосредном погодбом у Улици Светог Саве;
3. Приједлог Одлуке о допуни Одлуке о јавним паркиралиштима;
4. Приједлог Рјешења о разрјешењу члана Комисије за буџет и финансије;

5. Приједлог Рјешења о именовању члана Комисије за буџет и финансије;

6. Приједлог Рјешења о разрјешењу члана Управног одбора ЈУ „Културни центар Теслић“, Миодрага Цвијића;

7. Приједлог Рјешења о именовању вршиоца дужности члана Управног одбора ЈУ „Културни центар Теслић“.

Предсједник СО је отворио расправу поводом Приједлога дневног реда 29. редовне сједнице:

Синиша Гаврић – „Нисмо добили материјал за тачке које су предложене за допуну дневног реда, а по Статуту општине Теслић, дужност је да се одборницима материјал достави најкасније пет дана прије скупштинског засједања. Не видим разлог зашто се жури са овим тачкама и зашто се материјал није могао доставити на вријеме. У случају да гласамо за Приједлог дневног са предложеним допунама, на тај начин би прекршили статут.“ 
Предсједник СО је прочитао члан 70. став (4) Пословника о раду СО Теслић, у којем стоји сљедеће: „Уколико је поднијет приједлог да се одређено питање уврсти у дневни ред, о том приједлогу, без расправе, а након саслушања образложења о хитности приједлога, одлучује Скупштина посебним гласањем већином гласова укупног броја одборника. Усвојени приједлог за допуну дневног реда постаје саставни дио приједлога дневног реда.“ Предсједник СО је дао на гласање Приједлог за допуну дневног реда, који је усвојен са:

Гласање: 16 „ЗА“, остали одборници се нису изјаснили.
Пошто је усвојен Приједлог за допуну дневног реда, предсједник СО је ставио на гласање коначни Приједлог дневног реда 29. редовне сједнице СО Теслић:

Д н е в н и  р е д

1. Приједлог Рјешења о утврђивању престанкa мандата одборнику Нови Шкребићу;

2. Приједлог Рјешења о верификацији мандата одборнику Миодрагу Цвијићу у Скупштини општине Теслић у мандатном сазиву 2020 - 2024. године;

3. Приједлог Буџета општине Теслић за 2024. годину:

а) Приједлог Одлуке о усвајању Буџета општине Теслић за 2024. годину;

б) Приједлог Одлуке о извршењу Буџета општине Теслић за 2024. годину;

4. Приједлог Програма рада Скупштине општине Теслић за 2024. годину;

5. Приједлог Одлуке о приступању изради измјене дијела Регулационог плана „Бања Врућица 1“, у Теслићу;
6. Приједлог Одлуке о начину и условима прибављања у својину градског грађевинског земљишта у Улици Светог Саве;

7. Приједлог Одлуке о начину и условима продаје градског грађевинског земљишта непосредном погодбом у Улици Светог Саве;

8. Приједлог Одлуке о допуни Одлуке о јавним паркиралиштима;

9. Давање сагласности на промјену цијена комуналних услуга водоснадбјевања и одводње отпадних вода;

10. Давање сагласности на Приједлоге програма рада и финансијског плана за 2024. годину:

· ЈЗУ Дом здравља „Свети Сава“ Теслић;

· ЈУ Центар за социјални рад Теслић;

· ЈУ Народна библиотека „Данило Киш“ Теслић; 

· ЈУ Туристичка организација општине Теслић; 

· ЈУ Спортски центар „Радолинка“ Теслић;

· ЈУ „Културни центар Теслић“;

· ПКД „Рад“ а.д. Теслић;

· КП „Комуналац“ а.д. Теслић;

11. Нацрт Програма додјеле подстицајних средстава за пољопривреду у 2024. години;

12. Приједлог Рјешења о разрјешењу једног члана у Савјету за безбједност саобраћаја општине Теслић (из реда Полицијске станице Теслић);
13. Приједлог Рјешења о именовању једног члана у Савјету за безбједност саобраћаја општине Теслић (из реда Полицијске станице Теслић);
14. Кадровска питања:
а) Приједлог Рјешења о разрјешењу члана Комисије за буџет и финансије;

б) Приједлог Рјешења о именовању члана Комисије за буџет и финансије;

в) Приједлог Рјешења о разрјешењу члана Управног одбора ЈУ „Културни центар Теслић“, Миодрага Цвијића;

г) Приједлог Рјешења о именовању вршиоца дужности члана Управног одбора ЈУ „Културни центар Теслић“;

15. Одборничка питања;

16. Разно.

Приједлог дневног реда 29. редовне сједнице СО Теслић је усвојен са:

Гласање: 16 „ЗА“, остали одборници се нису изјаснили.

Ад. 3.
Приједлог Буџета општине Теслић за 2024. годину:

а) Приједлог Одлуке о усвајању Буџета општине Теслић за 2024. годину;
Деана Вуковић – „У име обрађивача Приједлога Буџета општине Теслић за 2024. годину, предлажем сљедећи амандман:
АМАНДМАН
Обрађивач материјала Приједлог Буџета општине Теслић за 2024. годину, предлаже да се са буџетске ставке 511300 (шифра корисника 0103240) пренесе износ од 15.000,00 КМ на буџетску ставку 415200 (шифра корисника 0103120) – Текући грантови појединцима – пензионери. 

Предсједник СО је констатовао да је амандман од стране начелнице Одјељења за финансије аутоматски постао саставни дио Приједлога Буџета општине Теслић за 2024. годину.

Стојан Смиљанић – „Клуб одборника СДС-а је мишљења да је Буџет општине Теслић за 2024. годину у износу од 33.800.000,00 КМ планиран рационално, те да као такав може у потпуности уоквирити потребе буџетских корисника, такође за потребе социјалних давања, а у исто вријеме може уобзирити и потребе стано-вништва свих дијелова Општине Теслић за капитална улагања. Овом приликом позивам Кабинет начелника са надлежним одјељењима да уобзире све захтјеве који буду долазили испред савјета мјесних заједница и других удружења везано за  капитална улагања.“

Александар Шакановић – „Имали смо овај документ прво у форми нацрта, па је ишао на Јавну расправу и на крају је добио мишљење и сагласност Министарства финансија. Углавном, радиће се ствари које су се радиле и прије, радиће се и одређене инвестиције и сматрам да није лоше како се ради због глобалне економске кризе. Заиста бих одао признае Одјељењу за финансије које води рачуна о свакој марки која је потрошена и понашају се транспарентно и домаћински према буџету. У суштини то доказује и буџетска инспекција и ревизија које је била у Општини Теслић, гдје је дала своје мишљење и такав буџет је имао карактер позитивног.“

Синиша Гаврић – Рекао је да је Буџет општине Теслић за 2024. годину чисто потрошачки буџет и нема никакве развојне елементе. У име Клуба одборника СНСД-а предлаже 
АМАНДМАН

на Приједлог Буџет општине Теслић за 2024. годину
У дијелу економска класификација:

Економски код 511100 – се умањује за 1.000.000,00 КМ, а увећава се ЕКОНОМСКИ КОД 414100 – Субвениције јавним нефинансијским субјектима и младим брачним паровима и износ од 547.000,00 КМ се увећава на 1.547.000,00 КМ.

Образложење

Става смо да као друштвено одговорна политичка организација, покушамо у некој мјери зауставити одлазак младих људи са подручја Општине Теслић и пратећи трендове сусједних општина Станара, Прњавора, Града Добоја и других локалних заједница у Републици Српској да на овај начин покушамо задржати и везати младе људе за нашу општину. Сматрамо да уз сарадњу са свим политичким субјектима наше општине донесемо Програм суфинансирања куповине или изградње прве стамбене јединице младих брачних парова на подручју Општине Теслић.

Предраг Девић – „Када је у питању Приједлог Буџета за 2024. годину, на страни 1. стоји да се планира повећање прихода по основу пореза на лична примања у износу од 200.000,00 КМ. (...) Не памтим ни једну сједницу СО Теслић на којој није нешто продано од општинске земље или имовине. Овим буџетом су планирани приходи у износу од  400.000,00 КМ од продаје имовине у власништву Општине Теслић. Из Клуба одборника СНСД-а смо увијек говорили да приходе треба обезбиједити на начин да доводимо инвеститоре, обезбјеђујемо нова радна мјеста на начин да су та мјеста комерцијална, да оправдавају то с чиме се баве, шта раде и коју дјелатност обављају. Ми у Општини Теслић тренутно имамо хиперпродукцију кадра када су у питању јавне установе, а овдје ћу изузети оне дјелатости када је у питању ЈЗУ Дом здравља „Свети Сава“ Теслић и ЈУ Центар за социјални рад Теслић, да се не извлачи из контекста да тој популацији нешто стављам на терет. Расходи у буџету намијењени за бруто плате су скоро 30% и самим тим ово не може бити добар буџет. У име Клуба одборника СНСД-а предлажем три амандмана и тражим изјашњење одборника појединачно по сваком амандману.“
АМАНДМАН  I
Нa Приједлог Буџета општине Теслић за 2024. годину
У оквиру Кабинета начелника на економском коду Текући грантови појединцима – пензионери, износ повећати за 50.000,00 КМ на терет економског кода 412700 – Јавно информисање.

АМАНДМАН II
Нa Приједлог Буџета општине Теслић за 2024. годину
У оквиру Кабинета начелника на економском коду Текуће помоћи појединцима – вантјелесна оплодња, износ повећати за 15.000,00 КМ на терет Расходи за бруто накнаде уговора о дјелу.
АМАНДМАН III
Нa Приједлог Буџета општине Теслић за 2024. годину
Да се у оквиру Одјељења за стамбено-комуналне послове шифра корисника 0103170 отвори нови економски код 412500 – Расходи за текуђе одржавање водоводне и канализационе мреже КП „Рад“ Теслић и планирати износ од 40.000,00 КМ. 

Средства обезбиједити са економског кода 412600 расходи по основу путовања и смјештаја.

Овај амандман предлажемо како у циљу растерећења грађана нових намета.
Учешће у расправи у виду реплике је узео одборник Стојан Смиљанић.
Милан Миличевић – „Наравно да увијек имате двије стране, позицију и опозицију и наравно да има и елемената око којих се заједно окупимо. Могли бисмо навести много примјера у току овог мандата и у претходним мандатима да смо заједно доносили и усклађивали одређене одлуке. Понашамо се одговорно према буџету и нећу вам набрајати, а могао бих вам набројати процентуалне износе плата запослених у општинским и градским управама широм Републике Српске. Проценат који је малоприје наведен је један од најмањих процената учешћа средстава за плате у односу на све друге општине. Неће бити запошљавања ни у локалној управи нити у јавним установама и предузећима које су на Буџету општине Теслић у наредној години. Повећање плата и односа средстава односе се на све оно што предсједник Републике и синдикати обећавају да ће се остварити, а оствариће се, а то је повећање минималног личног дохотка. Логично је да се оствари у неком износу и да је ту сад омјер онога што траже послодавци и што тражи Влада, а у сваком случају биће пораст минималних плата и то треба да се деси у друшту у којем жиимо. Помињу се овдје одливи становника из Теслића. Одлив становника је нажалост из читаве Републике Српске, Босне и Херцеговине и земаља региона. Дубље је то од мјера које се овдје предлажу, па и од оних мјера које ми подузимамо већ дуго на пронаталитетним мјерама и свему осталом. Нажалост, то неће спријечити одлив становника, али нас не спрјечава да то и даље радимо. Много је то комплексније питање које се мора рјешавати систематично, на мало вишим нивоима него што је овај, а скромни доприноси које ми на локалним заједницама сви дајемо имају неког смисла, али неће ријешити проблем одласка људи .“ (...)
Деана Вуковић – „У амандману одборника Синише Гаврића је наведено да се са економског кода 511100 умањи 1.000.000,00 КМ и да се пренесе на други економски код. Мени је овдје проблематично што се не могу изјаснити по овом питању, зато што се наведени економски код налази у општем дијелу буџета. Постоји развучени дио буџета и мора се конкретно навести шта, јер на основу овога не могу тачно знати да ли ћу средства умањити са Општинске управе, Дома здравља, Културног центра. Општинска управа Теслић нажалост даје много социјалних давања. Пензије су веома мале, па се издвајају средства из буџета за пензионере. Веома су ниске плате, па се издвајају средства за појединце. Школовање на високим установама је изразито скупо, па се издвајају средства за стипендије студентима. Спорт на нивоу Републике није нашао никакво рјешење и све се своди на општински ниво. Ми ако наставимо и даље давати социјална давања, неће бити добро. Примјера ради, Град Добој, који је дупло већи од Општине Теслић, за стипендије издваја дупло мање средстава у односу на Теслић. У овом тренутку се Општинска управа одлучила да даје стипендије, да помаже спорт, да се средства издвајају за пензионере, да помаже лицима која су болесна и која су у стању потребе. Било би крајње неозбиљно промијенити буџет за износ од 1.000.000,00 КМ, тако да сматрам да се овај амандман треба одбити. Када је у питању први амандман одборника Предрага Девића, мој приједлог је да се та ставка увећа за износ од 15.000,00 КМ, како сам и навела у амандману. Сматрам да нема потребе да се иде за већим повећањем, јер у складу са извршењем то је било много мање и видјећемо како ће бити идуће године. Што се тиче другог аман-дмана одборника Предрага Девића, мислим да је та ставка и увећана у односу на 2023. годину и то је толико осјетљива буџетска ставка да ми је жао што уопште о овоме разговарамо. Можете питати чланове комисије, међу којима се налази и гинеколог, да ли постоји пар који је поднио захтјев за вантјелесну оплодњу, а да нису добили новчану подршку. На годишњем нивоу имамо три до четири захтјева за вантјелесну оплодњу и вољела бих да то није толико често. С друге стране, позвала бих све да свима пренесете да постоји та опција. Уколико идуће године буде 10 захтјева за вантјелесну оплодњу, ми ћемо реалоцирати новчана средства. Уколико буде 100 захтјева сви ће, који имају медицински оправдане разлоге, добити та средства, тако да сматрам да нема потребе да се изјашњавамо око овог амандмана. Када је у питању трећи амандман одборника Предрага Девића, све и да хоћу да издвојимо 40.000,00 КМ водоводу и помогнемо финансирање водовода и канализационе мреже, то је немогуће, јер ћемо онда доћи у ситуацију да неће бити ни мишљење са резервом Ревизије, већ ће бити негативно мишљење. ПКД „Рад“ а.д. Теслић је правно лице и не може се тек тако, без тендерске процедуре и без основа пребацити водоводу износ од 40.000,00 КМ. Сматрам да се овај амандман не би требао усвојити.“ На крају свог излагања је констатовала да испред предлагача не прихвата ни један предложени амандман.

Предраг Девић – Kонстатовао је да ће подржати образложење за амандман о вантјелесној оплодњи и ако се тако поступа и ради, онда ће исти изоставити. „Може се наћи оправдање зашто ће доћи до поскупљења воде за физичка и правна лица, али не можемо пронаћи начин да из Буџета општине Теслић пребацимо 40.000,00 КМ ПКД „Рад“ а.д. Теслић и да им на тај начин помогнемо у њиховом функционисању, а истовремено не повећамо цијену воде. Када је у питању ставка за путовање и смјештај, не знам да ли сте из Општинске управе икад ишта продуктивно донијели у Општину Теслић одлазећи стално на те семинаре, полазећи од саме скупштине па надаље. Чињеница је да ви идете и путујете, попуњавате путне налоге, али се то даље не види на дјелу. (...) Тражим изјашњење за све амандмане осим амандмана који се односи на вантјелесну оплодњу.“
Милан Миличевић – „Сви семинари на које су ишли општински службеници по различитим одјељењима, а ви сте имали прилику добити извјештаје о томе, резу-лтирали су јако великим бројем међународних пројеката из међународних фондова који су на нивоу милионских износа и о томе је био извјештај Одсјека за развој. Ако тамо не идете и немате учешће, нећете ништа ни добити, а милионски износи су дошли у Теслић на основу тих пројеката. На ставци „Путовања репрезе-нтација, расходи“, много више средстава има која се дају и која се утроше на различите манифестације које се у Теслићу дешавају и ми као домаћини треба то да урадимо. Више је различитих смотри међународних фолклора, преноћишта, гдје смо ми добри домаћини и гдје дођу учесници из Србије, Црне Горе, Републике Српске, дјеца с Косова, дјеца из Македоније. Све су то ствари које се морају пла-тити, јер они нашу дјецу тамо негдје исто тако угосте. Нећете наћи ниједан једини путни налог који сам ја као начелник попунио на своје име, као ниједан начелник одјељења. Нема путних налога у смислу дневница, могу бити путни налози само у смислу трошка горива ако се путује приватним аутомобилом, јер немамо довољно аутомобила за такве ствари. Нико није узимао дневнице, ни домаће ни међуна-родне, и ту је направљено толико уштеде да када би све сабрали, то би биле стотине хиљада марака. О томе нико није причао. Треба да знате да се овим буџетом управља домаћински.“

Синиша Гаврић – У предложеном амандману је навео да се са ставке „Издаци за изградњу и прибављање зграда и објеката“ скину средства и ова ставка се не може односити на Културни центар или на Дом здравља. „Није ми јасно да нисам добио информацију за ставку „Издаци за ситни инвентар“, која је износила 71.000,00 КМ, а сада је 503.700,00 КМ. За подстицај у привреди се издваја 350.000,00 КМ, а за ситни инвентар 503.700,00 КМ, то ми није било јасно и нисам добио од предлагача одговор зашто је та ставка имала такав раст.“

Предсједник СО је заљкључио расправу и дао на гласање амандман који је испред Клуба одборника СНСД-а предложио одборник Синиша Гаврић:

 АМАНДМАН

на Приједлог Буџет општине Теслић за 2024. годину
У дијелу економска класификација:

Економски код 511100 – се умањује за 1.000.000,00 КМ, а увећава се ЕКОНОМСКИ КОД 414100 – Субвениције јавним нефинансијским субјектима и младим брачним паровима и износ од 547.000,00 КМ се увећава на 1.547.000,00 КМ.

Образложење
Става смо да као друштвено одговорна политичка организација, покушамо у некој мјери зауставити одлазак младих људи са подручја општине Теслић и пратећи трендове сусједних општина Станара, Прњавора, града Добоја и других локалних заједница у Републици Српској да на овај начин покушамо задржати и везати младе људе за нашу општину. Сматрамо да уз сарадњу са свим политичким субјектима наше општине донесемо Програм суфинансирања куповине или изградње прве стамбене јединице младих брачних парова на подручју општине Теслић.
Амандман није усвојен: 
Гласање: 6 „ЗА“, 0 „ПРОТИВ“, 16 „УЗДРЖАНИ“.
Предсједник СО је дао на гласање амандман који је у име Клуба одборника СНСД-а предложио одборник Предраг Девић:

АМАНДМАН 
Нa Приједлог Буџета општине Теслић за 2024. годину
Да се у оквиру Одјељења за стамбено-комуналне послове шифра корисника 0103170 отвори нови економски код 412500 – Расходи за текуђе одржавање водоводне и канализационе мреже КП „Рад“ Теслић и планирати износ од 40.000,00 КМ. 

Средства обезбиједити са економског кода 412600 расходи по основу путовања и смјештаја.

Амандман није усвојен: 

Гласање: 6 „ЗА“, 0 „ПРОТИВ“, 16 „УЗДРЖАНИ“.
Предсједник СО је дао на гласање амандман који је у име Клуба одборника СНСД-а предложио одборник Предраг Девић:
АМАНДМАН 
Нa Приједлог Буџета општине Теслић за 2024. годину
У оквиру Кабинета начелника на економском коду Текући грантови појединцима – пензионери, износ повећати за 50.000,00 КМ на терет економског кода 412700 – Јавно информисање.

Амандман није усвојен: 

Гласање: 6 „ЗА“, 0 „ПРОТИВ“, 16 „УЗДРЖАНИ“.
Предсједник СО је дао на гласање амандман који је у име Клуба одборника СНСД-а предложио одборник Предраг Девић:

АМАНДМАН 
Нa Приједлог Буџета општине Теслић за 2024. годину
У оквиру Кабинета начелника на економском коду Текуће помоћи појединцима – вантјелесна оплодња, износ повећати за 15.000,00 КМ на терет Расходи за бруто накнаде уговора о дјелу.
Амандман није усвојен: 

Гласање: 6 „ЗА“, 0 „ПРОТИВ“, 16 „УЗДРЖАНИ“.
Предсједник СО је дао на гласање Приједлог Одлуке о усвајању Буџета општине Теслић за 2024. годину. Одлука је усвојена са:

Гласање: 16 „ЗА“, 6 „ПРОТИВ“, 0 „УЗДРЖАНИ“.
б) Приједлог Одлуке о извршењу Буџета општине Теслић за 2024. годину;
Пошто није било пријављених за расправу, предсједник СО је дао на гласање Приједлог Одлуке о извршењу Буџета општине Теслић за 2024. годину, Одлука је усвојена са:

Гласање: 16 „ЗА“, 6 „ПРОТИВ“, 0 „УЗДРЖАНИ“.
Предсједник СО је искористио своје пословничко право да се као сљедећа тачка разматра тачка број 11. (Нацрт Програма додјеле подстицајних средстава за пољопривреду у 2024. години).

Ад. 11. Нацрт Програма додјеле подстицајних средстава за пољопривреду у 2024. години;
Пошто није било пријављених за расправу, предсједник СО је дао на гласање Нацрт Програма додјеле подстицајних средстава за пољопривреду у 2024. години, који је усвојен са: 
Гласање: 16 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 4. Приједлог Програма рада Скупштине општине Теслић за 2024. годину;
Уводно излагање је изнио предсједник СО Теслић, Саво Касаповић.

Синиша Гаврић - „Не могу никако прихватити да овдје сједим као одборник и четврту годину за редом усвајам један те исти Програм рада. Чак смо говорили да ћемо одређене одлуке ми доставити, али ви то уопште не желите да узмете у разматрање. Шта је проблем да се донесе одлука о преносу скупштинског засједања? Предлагали смо поједине информације које су значајне за грађане Општине Теслић, као што је изградња мини хидроелектрана, о псима луталицама итд. Становништво има с тим проблем и ове идеје нису настале из неког хира, већ из потреба одређеног броја људи који су контактирали нас као одборнике. Клуб одборника СНСД-а остаје при амандманима које смо предложили на нацрт и тражимо да се по истим Скупштина изјасни.“

Одборник Срђан Кљечанин се прикључио раду сједнице СО Теслић, у сали је присутно је 23 одборника.
Предсједник СО закључује расправу и даје на гласање сљедећи амандман који је испред Клуба одборника СНСД-а предложио одборник Синиша Гаврић:
АМАНДМАН

на Приједлог Програма рада Скупштине општине Теслић за 2024. годину
Програм за јануар-фебруар мјесец

„Одлука о директном преносу скупштинских засједања Општине Теслић.“

Програм за мај мјесец

„Информација о стању у области мини хидроелектрана са приједлогом мјера за санирање стања.“

Програм за јун мјесец

„Одлука о дневним финансијским трансакцијама Општине Теслић.“

„Одлука о нерадној недјељи.“

„Одлука о превозу ученика на подручју Општине Теслић.“

Програм за јул мјесец

„Стратегија развоја социјалног становања у Општини Теслић за 2022-2032.“

„Програм суфинансирања куповине или изградње прве стамбене јединице младих брачних парова на подручју Општине Теслић.“

Образложење

Става смо да ће предложени акти допринијети побољшању друштвеног живота на подручју Општине Теслић и да ће побољшати стање у областима на које се односе предложене Информације, Одлуке и Програми. 

Амандман није усвојен:

Гласање: 7 „ЗА“, 0 „ПРОТИВ“, 15 „УЗДРЖАНИ“.
Предсједник СО је дао на гласање Приједлог Програма рада Скупштине општине Теслић за 2024. годину, Програм је усвојен са:

Гласање: 16 „ЗА“, 0 „ПРОТИВ“, 7 „УЗДРЖАНИ“.

Ад. 5. Приједлог Одлуке о приступању изради измјене дијела Регулационог плана „Бања Врућица 1“, у Теслићу;
Предлагач је предложио сљедећи амандман, који аутоматски постаје саставни дио предложене Одлуке:
АМАНДМАН

У Приједлогу Одлуке о приступању изради измјене дијела Регулационог плана „Бања Врућица 1“, у Теслићу, тачка II се мијења и гласи:

„Површина обухвата Плана износи око 6.5 hа, у оквиру граница простора који ће бити обухваћен израдом Плана, ближе је означен на графичком прилогу, који представља саставни дио ове Oдлуке. 

Плански параметри утврђују се, процјењују или израчунавају за период од десет година.

Рок за израду измјене плана је 12 мјесеци, рачунајући од дана ступања на снагу ове Oдлуке.“

Образложење


У Приједлогу Одлуке о приступању изради измјене дијела Регулационог плана „Бања Врућица 1“ у Теслићу у тачки II прописано је да површина обухвата Плана износи 6.31 ha у оквиру граница простора који ће бити обухваћен израдом Плана.


Амандманом се предлаже да се тачка II предметне одлуке измијени у смислу да се повећава површина обухвата предметног плана, тачније да се површина од 6.31 ha повећа на 6.5 ha.


Разматрајући захтјев поднесен од стране одређеног броја лица (Костић Ранко, Јагодић Младен, Антешевић Лазетић Наташа) да се изврши измјена површине обухвата предметног РП, а у горе наведеном смислу, утврђено је да је исти оправдан, те да је одлучено да се захтјеву удовољи и изврши неопходна измјена.

Усвајање Амандмана, односно рјешења које је предложено Амандманом, не доводи до другачијег утицаја на Буџет општине Теслић у односу на Приједлог Одлуке о приступању изради измјене дијела Регулационог плана „Бања Врућица 1“ у Теслићу.

Пошто није било пријављених за расправу, предсједник СО даје на гласање Приједлог Одлуке о приступању изради измјене дијела Регулационог плана „Бања Врућица 1“ у Теслићу уз прихваћени амандман од стране Начелника општине Теслић. Одлука је усвојена са:

Гласање: 16 „ЗА“, 0 „ПРОТИВ“, 7 „УЗДРЖАНИ“.

Ад. 6.
Приједлог Одлуке о начину и условима прибављања у својину градског грађевинског земљишта у Улици Светог Саве;
Како није било пријављених за расправу, предсједник СО даје на гласање Приједлог Одлуке о начину и условима прибављања у својину градског грађевинског земљишта у Улици Светог Саве, Одлука је усвојена са:
Гласање: 16 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 7.
Приједлог Одлуке о начину и условима продаје градског грађевинског земљишта непосредном погодбом у Улици Светог Саве;
С обзиром на то да није било пријављених за расправу, предсједник СО даје на гласање Приједлог Одлуке о начину и условима продаје градског грађевинског земљишта непосредном погодбом у Улици Светог Саве, Одлука је усвојена са:

Гласање: 16 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 8.
Приједлог Одлуке о допуни Одлуке о јавним паркиралиштима;
Одборник Ђорђе Гајић се прикључио раду сједнице Скупштине општине Теслић. У сали је тренутно присутно 24 одборника.

Младен Ђурић – „Јавио сам се из разлога да скренем пажњу на једну чињеницу о којој се ријетко говори. Поздравио бих све добровољне даваоце крви и желим нагласити да је медицина данас овдје гдје јесте у великој мјери захваљујући добровољним даваоцима крви. Осим тога што крв спашава животе другим људима, она нама омогућава да напредујемо у медицини и данас се многи терапијски модалитети могу извести захваљујући људској крви и свима онима који су спремни да буду добровољни даваоци.“

Веселин Савковић – „Као предсједник Удружења добровољних даваоца крви желим се захвалити Начелнику општине Теслић и Општинској управи који су нам изашли у сусрет и одобрили нам захтјев за ослобађање плаћање паркинга за добровољне даваоце крви, те се надам да ће и у будућности бити таквих одобре-них захтјева.“ 
Предсједник СО је закључио расправу и дао на гласање Приједлог Одлуке о допуни Одлуке о јавним паркиралиштима, Одлука је усвојена са:

Гласање: 16 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.

Ад. 9.
Давање сагласности на промјену цијена комуналних услуга водосна-дбјевања и одводње отпадних вода;
Уводно излагање је изнио Лука Јотановић, директор ПКД „Рад“ а.д. Теслић.

Радислав Ђурић – „Имали смо малоприје прилику у виду амандмана на Буџет општине Теслић да се издвоји 40.000,00 КМ за помоћ предузећу, што није прихваћено. Шта има човјек од буџета ако се конкретно не може ништа понудити грађанину? Нереално је да предузеће и један пензионер плаћа исту цијену воде. Све ће бити већи проблем за ово предузеће из разлога што народ одлази, све је мања потрошња и мањи су приходи. Апелујем на начелника да се предузећу помогне из буџетских средстава, а не да се узима са леђа грађана. (...) Ниједан амандман предложен од стране Клуба одборника СНСД-а није прихваћен, иако су представљени веома коректни амандмани и предлажем Клубу одборника СНСД-а да напустимо сједницу СО Теслић.
Одборници Клуба одборника СНСД-а су напустили сједницу СО Теслић.

Ђорђе Гајић – „Требало је о овој теми да се сазове тематска сједница, поготово након ситуације када је Теслић био три дана без воде. Могу гарантовати да у Доњем Ранковићу моја кућа 180 дана у години нема воде. Сви мјештани Доњег Ранковића, који су на вишој надморској висини, 180 дана у години нема воду у кући. Требало је да се грађани више упознају са овом тематиком и да се организује јавна расправа, гдје би могли изразити своје мишљење о овој теми.. (...) Од човјека са којим сарађујете сваки дан сам добио информацију да је провео истраживање губитака воде на старим и новим водоводима. Дошао је до закључка да су много већи губици на новим водоводима. Раније су губици били 47% и волио бих знати колики су губици воде данас. (...)  
Александар Шакановић – „Евидентно је да је у периоду од 2021. до 2023. године дошло до повећања трошкова ПКД „Рад“ а.д. Теслић што се тиче производње питке воде и транспорта отпадних вода, само је питање како и на који начин се то презентује. (...) Главни узроци који су директно утицали на повећање цијена водовода јесте поскупљење енергената. Такође, један од разлога поскупљења су узорци воде који се носе у ЈЗУ Институт за јавно здравство Републике Српске – Регионални центар Добој, али један од великих узрока који овдје вјероватно није поменут, јесте изградња друге висинске зоне и снадбјевање од скоро 2000 домаћи-нстава према Чечавском крају, укључујући још МЗ Растуша, МЗ Укриница, МЗ Осивица, МЗ Влајићи и Љељуг. То је велики напредак што се тиче територије Општине Теслић када је водоснадбјевање у питању и овдје не треба да се зауставимо. Наш заједнички циљ треба да буде унапрјеђење транспорта питке воде према осталим дијеловима територије Општине Теслић који имају проблем с водом.“ (...)
Стојан Смиљанић – „Директор предузећа је у уводном излагању навео све разлоге који су проузроковали корекцију цијене. Добили смо информацију да у наредној години Влада Републике Српске припрема кредитно задужење за 10 градова у којима ће се правити пречистачи отпадних вода. Једноставно, морамо ићи у корак с временом, а те неке еколошке ствари нама дају могућност за повлачењем одре-ђених грант и кредитних средстава од стране међународних организација.“
Предсједник СО је закључио расправу и дао на гласање Закључак о давању сагласности на промјену цијена комуналних услуга водоснадбјевања и одводње отпадних вода, који је усвојен са:

Гласање: 16 „ЗА“, 1 „ПРОТИВ“, 0 „УЗДРЖАНИ“.

Предсједник СО је најавио паузу од 10 минута (12:10), а сједница СО Теслић је са својим радом наставила у 12:20.
Ад. 10. Давање сагласности на Приједлоге програма рада и финансијског пла-на за 2024. годину:

ЈЗУ Дом здравља „Свети Сава“ Теслић;
Младен Ђурић – „Оно што је иначе нама у раду изазов, а мислим да ће у наредном периоду то изазов бити и за читаву локалну заједницу, јесте демографска слика Општине Теслић, која иде у правцу што нам се продужује животни вијек становни-штва и просјечна старост се помјера. То за нас представља велики изазов, посебно због старије и болесне популације која живи у малобројним породицама, односно у домаћинствима где су фактички ослоњени сами на себе. Тим људима је јако тешко доћи код доктора на преглед у физичком смислу. Планом рада за 2024. годину смо планирали неколико проширења активности рада Дома здравља у смислу да пружамо што више услуга у кућним условима. То је јако тешко, јако скупо и изазовно у стручном смислу да се не би направила нека врста грешке.“ (...)

Веселин Савковић – „Као предсједник Удружења добровољних даваоца крви, овом приликом се желим захвалити управи ЈЗУ Дом здравља „Свети Сава“ Теслић и докторима породичне медицине са којима смо свакодневно у контакту, који нам свакодневно излазе у сусрет, а тако и ми њима. Они су нам једна спона у даљем раду са трансфузиолошким заводом у Добоју. Исто тако, био сам усхићен када је Општинска управа прихватила захтјев Удружења добровољних даваоца крви да добровољним даваоцима, са 30 или више давања, додијели годишњу паркинг карту. Дубоко сам разочаран када сам видио да одборници СНСД-а нису гласали за тај приједлог, с обзиром на то да велика већина њих нама упућује безброј захтјева на годишњем нивоу да им изађемо у сусрет и нађемо добровољне даваоце, како би помогли члановима њихових породица.“

Стојан Смиљанић – „Након преласка на трезорско пословање, ЈЗУ Дом здравља „Свети Сава“ Теслић је наставило своје позитивно финансијско пословање. Суочавамо се са многим проблемима и трудимо се да средства која добијамо од стране Фонда здравственог осигурања користимо на најоптималнији начин. Поку-шавамо нашем становништву обезбиједити и консултативне прегледе специја-листа из других установа. Мислим да смо на добром путу да Дом здравља настави са позитивним пословањем у сваком смислу.“
Предсједник СО је закључио расправу и дао на гласање Приједлог Програма рада и финансијског плана ЈЗУ Дом здравља „Свети Сава“ Теслић за 2024. годину, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ЈУ Центар за социјални рад Теслић;
С обзиром на то да није било пријављених за расправу, предсједник СО је дао на гласање Приједлог Програма рада и финансијског плана ЈУ Центар за социјални рад Теслић за 2024. годину, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ЈУ Народна библиотека „Данило Киш“ Теслић; 
Пошто није било пријављених за расправу, предсједник СО је дао на гласање Приједлог Програма рада и финансијског плана ЈУ Народна библиотека „Данило Киш“ Теслић за 2024. годину, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ЈУ Туристичка организација општине Теслић; 
Како није било пријављених за расправу, предсједник СО је дао на гласање Приједлог Програма рада и финансијског плана ЈУ Туристичка организација општине Теслић за 2024. годину, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ЈУ Спортски центар „Радолинка“ Теслић;
Александар Шакановић – „Када би направили дигресију Спортског центра „Радолинка“ Теслић у претходном периоду за неких пет – шест година и упоре-димо га са стварним садашњим стањем, можемо бити презадовољни учињеним. Много се урадило што се тиче организације рада и што се тиче обнове објекта. Наравно да ћемо и даље радити на побољшању услова, поготово што се тиче спортских организација, а и свих других који користе услуге Спортског центра „Радолинка“ Теслић. Надам се да ће менаџмент озбиљно приступити сваком задатку и да ћемо у наредном временском периоду пружати још боље и квалитетније услуге ове јавне установе.“
Предсједник СО је дао на гласање Приједлог Програма рада и финансијског плана ЈУ Спортски центар „Радолинка“ Теслић за 2024. годину, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ЈУ „Културни центар Теслић“;
Младен Ђурић – „Било је препознатљиво и у претходној години да су сви ствара-оци културних и умјетничких радова на подручју Општине Теслић имали могу-ћност да преко ЈУ „Културни центар Теслић“ буду видљиви и то је оно што бих ја истакао као врло позитивно. Такође, директорица Исидора Вукмировић је учинила велике напоре са малим бројем запослених радника и са врло малим средствима омогући свим појединцима из Теслића да буду видљиви, а били смо свједоци да смо имали много културних дешавања и вјерујем да ће она моћи да одржи свој рад и даље.“
Стојан Смиљанић – „Захваљујем се Општинској управи што кроз синхронизован рад ЈУ „Културни центар Теслић“, ЈУ Туристичка организација општине Теслић и СПКД „Просвјета“ Теслић оногућавају нашем становништву културна дешавања, а самом становништву се захваљујем на активним учешћем у свим културним дешавањима на подручју наше општине.“

Предсједник СО је дао на гласање Приједлог Програма рада и финансијског плана ЈУ „Културни центар Теслић“, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

ПКД „Рад“ а.д. Теслић;
Пошто није било пријављених за расправу, предсједник СО је дао на гласање Приједлог Програма рада и финансијског плана ПКД „Рад“ а.д. Теслић, који је усвојен са:

Гласање: 16 „ЗА“, 0 „ПРОТИВ“, 0 „УЗДРЖАНИ“.
КП „Комуналац“ а.д. Теслић;
С обзиром на то да није било пријављених за расправу, предсједник СО је дао на гласање Приједлог Програма рада и финансијског плана КП „Комуналац“ а.д. Теслић, који је усвојен са:

Гласање: 15 „ЗА“, 0 „ПРОТИВ“, 0 „УЗДРЖАНИ“, одборница Добрила Дринић Малић се није изјаснила.

Ад. 12. Приједлог Рјешења о разрјешењу једног члана у Савјету за безбједност саобраћаја општине Теслић (из реда Полицијске станице Теслић);
Пошто није било пријављених за расправу, предсједник СО је дао на гласање Приједлог Рјешења о разрјешењу једног члана у Савјету за безбједност саобраћаја општине Теслић (из реда Полицијске станице Теслић), Рјешење је усвојено са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

Ад.13.
 Приједлог Рјешења о именовању једног члана у Савјету за безбједност саобраћаја општине Теслић (из реда Полицијске станице Теслић);
Пошто није било пријављених за расправу, предсједник СО је дао на гласање Приједлог Рјешења о именовању једног члана у Савјету за безбједност саобраћаја општине Теслић (из реда Полицијске станице Теслић), а ради се о Горану Малићу, дипломираном менаџеру безбједности из Теслића. Рјешење је усвојено са:

Гласање: 16 „ЗА“, 0 „ПРОТИВ“, 0 „УЗДРЖАНИ“.

Ад. 14. Кадровска питања:

а) Приједлог Рјешења о разрјешењу члана Комисије за буџет и финансије;
С обзиром на то да није било пријављених за расправу, предсједник СО је дао на гласање Приједлог Рјешења о разрјешењу члана Комисије за буџет и финансије, Рјешење је усвојено са: 

Гласање: 16 „ЗА“, 0 „ПРОТИВ“, 0 „УЗДРЖАНИ“.

б) Приједлог Рјешења о именовању члана Комисије за буџет и финансије;
Александар Шакановић – „Комисија за изборе, именовања и мандатна питања је засједала на својој 6. редовној сједници. Присутна су била три члана комисије, а одсутни су били одборници Рамо Топовчић и Лука Радонић. Разматрана је једна тачка дневног реда, а ради се о Приједлогу Рјешења о именовању члана Комисије за буџет и финансије. Коначан приједлог Комисије је да Миодраг Цвијић буде именован за члана Комисије за буџет и финансије. Комисија је гласала на сљедећи начин:

Гласање: 3 „ЗА“, 0 „ПРОТИВ“, 0 „УЗДРЖАНИ“.

Како није било пријављених за расправу, предсједник СО је дао на гласање Приједлог Рјешења о именовању члана Комисије за буџет и финансије, Рјешење је усвојено са:

Гласање: 16 „ЗА“, 0 „ПРОТИВ“, 0 „УЗДРЖАНИ“.
в) Приједлог Рјешења о разрјешењу члана Управног одбора ЈУ „Културни центар Теслић“, Миодрага Цвијића;
С обзиром на то да није било пријављених за расправу, предсједник СО је дао на гласање Приједлог Рјешења о разрјешењу члана Управног одбора ЈУ „Културни центар Теслић“, Миодрага Цвијића, Рјешење је усвојено са:
Гласање: 16 „ЗА“, 0 „ПРОТИВ“, 0 „УЗДРЖАНИ“.
г) Приједлог Рјешења о именовању вршиоца дужности члана Управног одбора ЈУ „Културни центар Теслић“;
Пошто није било пријављених за расправу, предсједник СО је дао на гласање Приједлог Рјешења о именовању вршиоца дужности члана Управног одбора ЈУ „Културни центар Теслић“, Александра Бабића, Рјешење је усвојено са:

Гласање: 16 „ЗА“, 0 „ПРОТИВ“, 0 „УЗДРЖАНИ“.
Ад. 15. Одборничка питања – Није било одборничких питања
Ад. 16. Разно.
Како је у потпуности исцрпљен дневни ред за ХXIX редовну сједницу, предсједник СО је исту закључио у 12:38 часова.

НАПОМЕНА: Саставни дио овог Извода из записника је тонски снимак са ХXIX редовне сједнице Скупштине општине Теслић, одржане 27.12.2023. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

